b'\n_START_ARTICLE_\nMichelle Clunie\n_START_SECTION_\nBiografia\n_START_PARAGRAPH_\nVa cr\xc3\xa9ixer a Portland, i obtingu\xc3\xa9 una beca on estudi\xc3\xa0 a l\'Academia Professional de Ballet per a despr\xc3\xa9s ballar amb la companyia en produccions originals amb la coreografia de Dennis Spaight._NEWLINE_Despr\xc3\xa9s de mudar-se a Los Angeles, va treballar com a coproductora de l\'obra original anomenada A Comedy of Eros pel que va rebre el premi de la \xe2\x80\x9cDramalogue Award\xe2\x80\x9d com a millor actriu. Entre les seues actuacions a la televisi\xc3\xb3 figuren The Jeff Foxworthy Show, ER, Life with Roger i en The Chris Elliot Show. Ara b\xc3\xa9, la seua participaci\xc3\xb3 en la s\xc3\xa8rie televisiva Queer as Folk fou la que la dugu\xc3\xa9 a un major reconeixement per part del p\xc3\xbablic, en aquesta s\xc3\xa8rie interpreta el personatge de Melanie Marcus, una xica educada en una fam\xc3\xadlia jueva i companya sentimental a la s\xc3\xa8rie de Lindsay Peterson, amb la que t\xc3\xa9 dos fills, ella fa d\'una advocada que s\'implica en molts casos a on ha de defensar casos moltes voltes vinculats a la comunitat LGBT. Michelle Clunie va debutar al cinema amb The Usual Suspects, per a despr\xc3\xa9s passar a treballar amb David Spade\' i Sophie Marceau en Lost and Found. Entre les seues actuacions en el teatre figuren The Class of 1999 en el Tiffany Theatre igual que en el paper principal en Antigone. Tamb\xc3\xa9 va interpretar el paper de Nina en "The Seagull", Maggie en "After the Fall" de "Arthur Miller", Nina en "A Strange Interlude", i Maggie en "Cat on a Hot Tin Roof". Clunie va fer el paper de la Nemesi de "Laura Dern" en la pel\xc2\xb7l\xc3\xadcula original de Gemma Combs titulada DAMAGED CARE._NEWLINE_Tamb\xc3\xa9 ha realitzat gires amb l\'aclamada producci\xc3\xb3 "The Vagina Monologues".'